อายุ12-137มีตกขาวสีขาวออกดหลืองๆ เหมือนแป้งมาไม่เยอะ เกิดจากอะไรและจะแก้ยังไง
สวัสดีค่ะ ตกขาวคือการที่มีของเหลวไหลจากช่องคลอดโดยไม่ใช่เลือดประจำเดือน ของเหลวนี้ถูกขับออกมาจากต่อมผลิตเมือกที่อยู่บริเวณปากมดลูกเพื่อสร้างความชุ่มชื้นในช่องคลอดและช่วยป้องกันการติดเชื้อในช่องคลอด ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อยได้ (โดยเฉพาะเมื่อปล่อยให้แห้ง สีเหลืองจะเข้มขึ้น) ไม่มีกลิ่นเหม็นปริมาณและความเหนียวจะขึ้นอยู่กับช่วงของรอบการตกไข่โดยหากเป็นช่วงวันที่มีการตกไข่ ตกขาวมักมีปริมาณมากขึ้น ใสๆ ยืดได้ ลื่นๆ คล้ายไข่ดิบ ช่วงหลังไข่ตก มักไม่มีตกขาว แต่บางคนอาจมีตกขาวออกเหลืองได้ ส่วนในช่วงก่อนมีประจำเดือน ตกขาวมักจะเป็นสีขาวขุ่นและเหนียวข้นผู้หญิงทุกคนจะมีตกขาวไปตลอดช่วงวัยเจริญพันธุ์มากน้อยแล้วแต่บุคคล เมื่อเข้าสู่วัยหมดประจำเดือน ตกขาวก็จะค่อยๆลดน้อยลงไปในที่สุดสำหรับตกขาวที่ผิดปกติ คือการมีสี ปริมาณ และกลิ่นที่แปลกไป เช่น สีเขียว สีเหลือง สีชมพูแดง (เกิดจากมีเลือดปน) มีกลิ่นเหม็นคาวมาก ปริมาณเยอะตลอดเวลา หรือมีอาการคันหรือแสบช่องคลอดร่วมด้วย หากมีตกขาวดังกล่าว ต้องพบแพทย์เพื่อรักษาค่ะ